armvectores/hy_wikipedia_2023 huggingface dataset:
Ժանդարմը հանգստի ժամանակ

«Ժանդարմը հանգստի ժամանակ» (անգլ.՝ Le gendarme en balade)՝ ռեժիսոր Ժան Ժիրոյի ֆիլմերից, որի գլխավոր դերերը մարմնավորում են Լուի դը Ֆյունեսը, Միշել Գալաբրյուն, Ժան Լեֆևրը, Գի Գրոսոն, Միշել Մոդոն, Նիկոլ Վերվիլը, Ֆրանս Ռումիլին, Իվ Վենսանը, Քրիստիան Մարենը, Կլոդի Ժանսակը։


== Սյուժե ==
Ամեն ինչ իր վերջն ունի։ Ղեկավարությունը մեր հերոսներին բավականին ծեր համարելով գործից ազատում է։ Իսկ դա շատ ողբերգական էր տանում այնպիսի առնական սպան, որպիսին որ Կրյուշոն է։ Իր կնոջ շքեղ դղյակում փակվելով նա տրվում է տրտմությանը։ Նախկին ղեկավար Ժերբերի գալով ամեն ինչ փոխվում է։ Նրանք հավաքում են բոլոր իրենց ենթականերին, հագնում են իրենց սիրած ժանդարմերական զգեստը և սլանում են նոր սխրանքների հետևից։


== Դերերում ==


== Արտաքին հղումներ ==
Ժանդարմը հանգստի ժամանակ(անգլ.) ֆիլմը Internet Movie Database կայքում
«Ժանդարմը հանգստի ժամանակ»(ռուս.) ֆիլմը ԿինոՊոիսկ կայքում։


== Ծանոթագրություններ ==
Կարեդա (Էստոնիայի շրջան)

Կարեդա շրջան (էստ․՝ Kareda vald), շրջան Էստոնիայի Յարվամաա նահանգում։ Շրջանի կենտրոնն է Պեետռի գյուղական ավանը։


== Բնակչություն ==
2010 թվականի տվյալներով շրջանում բնակվում էին 803 մարդ։ Բնակչության խտությունը շրջանում կազմում էր 8,82 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Բոյարկինո (գյուղ, Երշիչսկի շրջան)

Անվան այլ կիրառումների համար տե՛ս՝ ԲոյարկինոԲոյարկինո (ռուս.՝ Бояркино), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մասիմինո

Մասիմինո (իտալերեն՝ Massimino), կոմունա Իտալիայում, Լիգուրիա մարզում՝ Սավոնա գավառում։
Բնակչությունը ըստ 2008 թվականի տվյալների կազմում է 122 մարդ, խտությունը՝ 16 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 12071։ Հեռախոսային կոդ՝ 019։
Կոմունայի հովանավորն է Սուրբ Դոնատ Արեցցին։ Տոնը նշվում է օգոստոսի 7-ին։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար ֊ 019-79944


== Պատկերասրահ ==

		
		
		


== Արտաքին հղումներ ==
Վիճակագրության ազգային ինդտիտուտ (իտալ.)
http://www.istat.it/english/ Archived 2009-12-07 at the Wayback Machine.
Դալնեկոնստանտինովսկի շրջան

Դալնեկոնստանտինովսկի շրջան (ռուս.՝ Дальнеконстантиновский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Դալնեե Կոնստանտինովո։


== Աշխարհագրություն ==
Շրջանի տարածքի մակերեսը կազմում է 1377 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24038 մարդ։ Բնակչության խտությունը կազմում էր 17,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տրես Պասուս

Տրես Պասուս (պորտ.՝ Três Passos) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 23 467 մարդ, ըստ 2006 թվականի տվյալների։ Տարածքը կազմում է 268,395 կմ2։ Բնակչության խտությունը՝ 86,3 մարդ/կմ²։


== Վիճակագրություն ==
Համախառն ներքին արտադրանքը կազմել է 340.320.872,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 14.271,61 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,822։


== Պատմություն ==
Քաղաքը հիմնադրվել է 1992 թվականին։
Դաշնակահար

Դաշնակահար, դաշնակահարուհի, երաժիշտ, դաշնամուր նվագող անձ։ Դաշնակահարները կարող են ելույթ ունենալ մենակ, խմբով կամ նվագախմբի կազմում, ինչպես նաև նվագակցել այլ երաժիշտների։ Շատ քիչ դաշնակահարներ են հետագայում միայնակ, կամ նվագախմբի կազմում համերգային ծրագրերով հանդես գալիս, դաշնակահարների մեծամասնությունը զբաղված է այլ աշխատանքով՝ նվագակցությամբ, ավելի հաճախ նրանք հյուրանոցների  սպասասրահում,  ռեստորաններում  ելույթներ են ունենում, երգ դասավանդում։
Դաշնակահարի պրոֆեսիոնալ որակները  ձևավորվում են  նրա տեխնիկական հմտություններից, կատարման արտահայտչականությամբ, կատարվող ստեղծագործությունը յուրովի մեկնաբանելու կարողությամբ։ Դաշնակահարների մեջ գործում են վարպետության մրցույթներ։
Շատ հայտնի կոմպոզիտորներ՝ ժամանակակիցների վկայությամբ, միաժամանակ եղել են տաղանդավոր դաշնակահարներ․ օրինակ, Վոլֆգանգ Ամադեուս Մոցարտ, Լյուդվիգ վան Բեթհովեն, Ֆերենց Լիստ, Յոհաննես Բրամս, Ֆրեդերիկ Շոպեն, Շառլ Ալկան, Սերգեյ Ռախմանինով և այլք։


== Կրթություն ==
Սովորաբար երեխաներին սովորեցնում են նվագել գործիքի վրա վաղ հասակում՝ անգամ 3 տարեկանում։ Ուսուցումը կազմված է հետևյալ մասերից․

Ստեղծագործությունների խաղացանկի յուրացում։ Դրանք տեղծագործություններ են՝ նախատեսված մեծ լսարանի  համար։ Այդպիսի ստեղծագործությունները հիմնականում սովորում են անգիր և հասցնում կատարելության աստիճանի։
Մատների համար վարժություններ։ Դրանց շարքին են դասվում հատուկ մշակված վարժություններ (օրինակ, Շարլ Լուի Գանոնի հայտնի վարժություններ, գամմաներ, արփեջոներ և այլն, ինչպես նաև հմտությունները զարգացնող հատուկ ստեղծագործություններ՝ էտյուդներ։
Թղթից կարդալը. այդպես է կոչվում հեշտ ստեղծագործությունների կատարումը նոտաները կարդալով՝ առանց պատրաստվելու, իդեալականը՝ առանց ստեղներին նայելու։ Թերթից կարդացվող ստեղծագործությունը նվագում են շատ անգամներ, դրա հետ լավ ծանոթանալու համար, բայց  այնպիսի բարձր մակարադկի  չի հասցվում, ինչպես խաղացանկային ստեղծագործությունները։ Թղթից կարդալը զարգացնում է  ինքնավստահությունը  նվագելու ժամանակ և ապահովում է լայն ծանոթությունը երաժշտական գրականության հետ։
Իմպրովիզացիա։  Դա ստեղծագործության հորինումն է։ Իմպրովիզացիայի արվեստը կապված է երաժշտական լսողության զարգացման և երաժշտության տեսություն սովորելու հետ։
Անսամբլում նվագելը։ Անսամբլում նվագելը դաշնակահարին սովորեցնում է այլ երաժիշտների հետ համագործակցումը։
Սոլֆեջիո։ Դա վարժություն է երաժշտական լսողությունը զարգացնելու համար։
Երաժշտության տեսություն։ Երաժշտության տեսությունը  հնարավորություն է տալիս ավելի խորը հասկանալ կատարվող ստեղծագործության կառուցվածքը։Դաշնամուր նվագել սովորելը երկար տարիներ է պահանջում։


== Պրոֆեսիոնալ կարիերա ==
Պրոֆեսիոնալ դաշնակահարների մեծամասնությունը մասնագիտանում է կոնկրետ կոմպոզիտորների կամ կոնկրետ ժամանակաշրջանի  երաժշտությունների վրա։ Հաճախ դաշնակահարներին  բաժանում են դասականների՝ հիմնականում դասական երաժշտություններ կատարողների և ջազային՝ հիմնականում ջազ, բլյուզ, ռոք և հայտնի երաժշտություն կատարողների։


== Դաշնակահարներն արվեստում ==
'Փայլ»' (անգլ.՝ Shine) Խիկսա Սքոթի ֆիլմը]] (1996)։
«Լեգենդ դաշնակահարի մասին» (իտալերեն՝ La leggenda del pianista sull'oceano) — 	(1998)
«Դաշնակահարը» (անգլ.՝ The Pianist) — (2002)։
«Դաշնակահարուհի» (ֆր.՝ La Pianiste) — (2001)։


== Ծանոթագրություններ ==
Բևոն

Բևոն (ֆր.՝ Bevons), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Նուայե սյուր Ժաբրոն կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04027։


== Բնակչություն ==
Համայնքի բնակչությունը 2008 թվականին կազմում էր 164 մարդ։


== Տնտեսություն ==
2007 թվականի տվյալներով 111 աշխատունակ տարիքի մարդկանցից (15-64 տարեկան) 83-ը տնտեսապես ակտիվ էին, 28-ը անգործ (ակտիվության ցուցանիշը 74,8 %, 1999 թվականին եղել է՝ 67,4 %)։ 83 աշխատունակ բնակիչներից 76-ը աշխատում էին (43 տղամարդ և 33 կին), անաշխատանք էին 7-ը (4 տղամարդ և 3 կին)։ 28 անգործ մարդկանցից 9-ը աշակերտներ կամ ուսանողներ են, 10-ը թոշակառու, 9-ը չէին աշխատում այլ պատճառներով։


== Տեսարժան վայրեր ==
Պեկուլ դղյակ
Սեն Ժերվե Սեն Պրոտե եկեղեցի (XVII դար)
Ֆոնտեն ժամատուն
Սեն Պանսիե ժամատան ավերակներ (XVIII դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Բևոն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-18 
«Բևոն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Արտելյարշչինսկի գյուղական խորհուրդ (Զենկովսկի շրջան)

Արտելյարշչինսկի գյուղական խորհուրդ  (ուկրաիներեն՝ Артелярщинська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Արտելյարշչինսկի գյուղական խորհրդում բնակվում էր 464 մարդ։ Բնակավայրը զբաղեցնում է 23,82 կմ² տարածք։ Բնակչության խտությունը կազմում էր 19,48 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Շինդարա

Շինդարա (վրաց.՝ შინდარა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 895 մետր բարձրության վրա։ Շրջկենտրոն Քարելից հեռու է 3 կմ։


== Ծանոթագրություններ ==
Դիսկրիմինանտ

Դիսկրիմինանտ (լատ.՝ discriminans-անջատող, տարբերող), 
  
    
      
        f
        (
        x
        )
        =
        
          a
          
            0
          
        
        
          x
          
            n
          
        
        +
        
          a
          
            1
          
        
        
          x
          
            n
            −
            1
          
        
        +
        .
        .
        .
        .
        +
        
          a
          
            n
            −
            1
          
        
        x
        +
        
          a
          
            n
          
        
        =
        0
      
    
    {\displaystyle f(x)=a_{0}x^{n}+a_{1}x^{n-1}+....+a_{n-1}x+a_{n}=0}
    (
  
    
      
        
          a
          
            n
          
        
        ≠
        0
      
    
    {\displaystyle a_{n}\neq 0}
  ) հանրահաշվական հավասարման, 
  
    
      
        
          a
          
            n
          
          
            2
            n
            −
            2
          
        
        
          ∏
          
            i
            <
            j
          
        
        (
        
          α
          
            i
          
        
        −
        
          α
          
            j
          
        
        
          )
          
            2
          
        
      
    
    {\displaystyle a_{n}^{2n-2}\prod _{i<j}(\alpha _{i}-\alpha _{j})^{2}}
   արտահայտությունն է, որտեղ 
  
    
      
        
          x
          
            i
          
        
      
    
    {\displaystyle x_{i}}
  -երը հավասարման արմատներն են։ Դիսկրիմինանտ սիմետրիկ ֆունկցիա է և հավասարվում է 
  
    
      
        0
      
    
    {\displaystyle 0}
  -ի միայն այն դեպքում, երբ 
  
    
      
        f
        (
        x
        )
      
    
    {\displaystyle f(x)}
   ունի գեթ մեկ բազմապատիկ արմատ։ Դիսկրիմինանտ կարելի է արտահայտել նաև 
  
    
      
        f
        (
        x
        )
        =
        0
      
    
    {\displaystyle f(x)=0}
   հավասարման գործակիցներից կազմված որոշիչով։ Օրինակ, երկրորդ կարգի 
  
    
      
        a
        
          x
          
            2
          
        
        +
        b
        x
        +
        c
        =
        0
      
    
    {\displaystyle ax^{2}+bx+c=0}
   հավասարման դիսկրիմինանտը 
  
    
      
        
          b
          
            2
          
        
        −
        4
        a
        c
      
    
    {\displaystyle b^{2}-4ac}
  -ն է։
God Put a Smile upon Your Face

«God Put a Smile upon Your Face», բրիտանական Քոլդփլեյ ալտերնատիվ ռոք խմբի երգը։ Գրվել է խմբի բոլոր անդամների կողմից։ Թողարկվել է, որպես A Rush of Blood to the Head ալբոմի չորրորդ սինգլ, 2003 թվականի հուլիսի 14-ին։


== Երգացանկ ==


== Վարկանշային աղյուսակ ==


== Ծանոթագրություններ ==


== Արտաքին հղումներ ==
http://www.coldplay.com/ Coldplay. պաշտոնական կայք
«God Put a Smile upon Your Face» ՅուԹյուբում
Desiigner

Սիդնի Ռոյել Սելբի երրորդ (անգլ.՝ Sidney Royel Selby III, մայիսի 3, 1997(1997-05-03), Բրուքլին, Նյու Յորք, Նյու Յորք, ԱՄՆ), ավելի հայտնի է Desiigner մականունով, ամերիկյան ռեփեր։ Սկսելով իր երաժշտական կարիերան 2014 թվականին` նա հայտնի դարձավ 2015 թվականին, երբ լույս տեսավ «Panda» սինգլը, որը տեղ գրավեց Billboard Hot 100-ի մեջ։


== Կենսագրություն ==


=== Երիտասարդ տարիներ ===
Սիդնին ծնվել է Բրուքլինում 1997 թվականի մայիսի 3-ին։ Իր բառերով, դեռ երիտասարդ տարիքում նրան շրջապատում էր երաժշտությունը։ Իր պապիկը՝ Սիդնի Սելբին, նվագում էր «The Drifters» և «The Isley Brothers» խմբերում։ «Իմ հայրը լսում էր« Funkadelic»: Գնում եմ ընկերներիս մոտ, նրանք լսում են հիփ հոփ։ Գնում եմ քրոջս մոտ, ինքը լսում է ռեգգի։ Գնում եմ եղբայրներիս մոտ, նրանք լսում են ամեն ինչ», - պատմում է ռեփերը։ Փոքր ժամանակ նա երգում էր եկեղեցական երգչախմբում։ Նրա բառերով, նա եղել էր «չարաճճի երեխա» և անում էր «անկապ բաներ» Բրուքլինի փողոցներում։ 14 տարեկանում  նա ստացավ հրազենային վերք։ «Վերքը շատ լուրջ չէր, ես պառկեցի հիվանդանոցում 30 րոպե, բայց այդ պահը ինձ հասկացրեց, «Է՜յ, մտածի՛», երբ դա տեղի ունեցավ, ես հասկացա, որ սա իմ տեղը չէ», - հայտարարեց ռեփերը։ Դրանից հետո նա որոշեց զբաղվել երաժշտությամբ։ 15 տարեկանում իր հայրը իրեն նվիրեց հանգերի բառարան, որը ռեփերը սովորեց անգիր։


=== 2014 թվական՝ գործունեության սկիզբ և հաջողություն ===
Desiigner-ը սկսեց իր երաժշտական գործունեությունը 2014 թվականին, Dezolo մականունով, երբ Phresher-ի և Rowdy Rebel-ի հետ գրեց «Danny Devito» երգը։ Շուտով նա փոխեց իր մականունը Designer Royel-ի , որը հետո փոխեց Desiigner-ի՝ իր քրոջ խորհրդով։ 2015 թվականին նոյեմբերի 1-ին լույս տեսավ Desiiner-ի առաջին երգը՝ «Zombie Walk»-ը։ Դեկտեմբերի 15-ին՝ լույս տեսավ նրա «Panda» սինգլը, որը լսեց Քանյե Ուեսթը։ Քայնեն որոշեց երգից մի հատված  օգտագործել «Father Stretch My Hands Pt.2» ստեղծագործության մեջ։ Դրանից հետո «Panda»-ն հայտնի դարձավ։
2016 թվականի ապրիլին՝ Billboard հարցազրույցին ռեփերը հայտարարեց  նոր միքսթեյփի՝ Trap History Month-ի ելույթի մասին, որի անունը նա շուտով փոխեց և դարձրեց New English: Մայիսին պրոդյուսեր Մայկ Դինը հայտարարեց, որ աշխատում է Desiigner-ի հետ, և որ լինելու է իր նոր ալբոմի կատարողական պրոդյուսերը, որը ստացել է The Life of Desiiner անվանումը։ Հունիսին XXL ամսագիրը տեղադրեց նրան իր ամենամյա Freshman Class ցանկի մեջ։ Հենց այդ ամսում թողարկվեց «Champions» սինգլը, որի մեջ նաև մասնակցել է Desiigner-ը։ Հունիսին նաև ինքը առաջին անգամ ելույթ ունեցավ հեռուստատեսությունում, BET Awards 2016 մրցանակաբաշխության ժամանակ կատարելով «Panda» ստեղծագործությունը։ Հունիսի 26-ին ռեփերը թողարկեց New English միքսթեյփը և ստացավ քննադատների տարատեսակ կարծիքներ։ Հուլիսին ռեփերը թողարկեց որպես սինգլ «Timmy Turner» ստեղծագործությունը՝ հիմքում ընկած էր ավելի շուտ թողարկած ֆրիսթայլը, որը ներկայացրել էր նույնպես ինքը։


== Մրցանակներ ==


== Ծանոթագրություններ ==
Արսեն Տեր-Օգանով

Արսեն Արամի Տեր-Օգանով (Տեր-Օհանյան) (նոյեմբերի 28, 1924(1924-11-28), Բաքու, ԱԽՖՍՀ, ԽՍՀՄ - դեկտեմբերի 12, 1998(1998-12-12), Մոսկվա, Ռուսաստան), Խորհրդային Միության հերոս (փետրվարի 27, 1945), գվարդիայի ավագ, ԽՄԿԿ անդամ (1944)։ 
Ավարտել է Բաքվի ինդուստրիալ ինստիտուտի նավթամեխանիկական ֆակուլտետը (1952)։
Երկրորդ համաշխարհային պատերազմի ժամանակ կամավոր մեկնել է բանակ (1941 թվականի հունիս), սովորել Բաքվի զենիթա-հրետանային ուսումնարանում, ապա ծառայել Բաքվի հակաօդային պաշտպանության զորամասերում։ 1942 թվականինի վերջից մասնակցել է Հյուսիսային Կովկասի պաշտպանությանը, նշանակվել դասակի հրամանատար։ 1943 թվականի սեպտեմբերին մարտնչել է Խարկով-Պոլտավա շրջանում, 1944 թվականի փետրվարին մասնակցել Կորսուն-Շևչենկովսկիում շրջապատված հակառակորդի խմբավորման ջախջախմանը, այնուհետև, որպես 94-րդ հրաձգային դիվիզիայի 288-րդ Քիշնևյան գնդի 3-րդ գումարտակի գնդացրային ջոկի հրամանատար՝ Մոլդովայի, Լեհաստանի վերագրավմանը, 1945 թվականին՝ Օդերի գետանցմանը և Բեռլինի գրավմանը։ Հերոսի կոչման արժանացել է Վիսլայի ձախ ափին, Սանդոմիրի մոտ թշնամու պաշտպանական բնագիծը ճեղքելու, Պիլիցայի գետանցման և հենակետ նվաճելու մարտերում ցուցաբերած արիության համար։ Զորացրվել է 1946 թվականին։
Գիորգոս Կոլոկիտաս

Գիորգոս Կոլոկիտաս (հուն․՝ Γεώργιος (Γιώργος) Κολοκυθάς, նոյեմբերի 2, 1945(1945-11-02), Կորինթոս, Հունաստան - մարտի 2, 2013(2013-03-02), Աթենք, Հունաստան), հույն պրոֆեսիոնալ բասկետբոլիստ, որը համարվում է հունական բասկետբոլի պատմության մեջ լավագույն ռմբարկուներից և խաղացողներից մեկը : 1991 թվականին ճանաչվել է FIBA-ի 50 մեծագույն խաղացողներից մեկը։


== Ակումբային կարիերա ==
Կոլոկիտասը իր ակումբային կարիերայում խաղացել է հունական «Սպորտինգ» և «Պանաթինաիկոս» բասկետբոլային ակումբների հետ։ «Պանաթինաիկոսի» կազմում  խաղալիս հաղթել է Հունաստանի լիգայի 4 առաջնություններում (1967, 1969, 1971, 1972)։ Հունական լիգայում վաստակել է ընդհանուր 3,529 միավոր՝ ունենալով անհատական ռեկորդային խաղ՝ 51 միավոր։ 1964, 1966 և 1967 թվականներին Հունաստանի լիգայի լավագույն ռմբարկուն էր։
Եվրոպական ակումբային մրցումներում «Պանաթինայիկոսի» կազմում 1969 թվականին դուրս է եկել ՖԻԲԱ-ի Եվրոպայի գավաթակիրների գավաթի խաղարկության (FIBA Saporta Cup) կիսաեզրափակիչ, իսկ 1972 թվականին՝ ՖԻԲԱ-ի Եվրալիգայի չեմպիոնների գավաթի խաղարկության կիսաեզրափակիչ։ 1970-ին FIBA- ի եվրոպական ընտրության անդամ էր։ Բասկետբոլից հեռացել է 28 տարեկանում՝ ծնկի վնասվածքի պատճառով։


== Կարիերա ազգային հավաքականում ==
Կոլոկիտասը 90 խաղ է անցկացրել Հունաստանի բասկետբոլի ազգային հավաքականի կազմում և վաստակել 1,807 միավոր։ Նա FIBA-ի Եվրաբասկետի խաղերում անցկացրել է 25 խաղ,որոնցում վաստակել է 492 միավոր (19,7 մեկ խաղում)։ 1967 թվականի FIBA Եվրոբասկետում մրցաշարի լավագույն ռմբարկուն էր՝ վաստակելով 206 միավոր (մեկ խաղում՝ 22.9): 1969 թվականին կրկնել է իր հաջողությունը՝ դառնալով մրցաշարի լավագույն ռմբարկու 159 միավորով (մեկ խաղում՝ 22,7):
1971 թվականին Կոլոկիտասը հեռացել է Հունաստանի ավագ հավաքականից՝ Շոտլանդիայի տղամարդկանց հավաքականի դեմ անցկացրած իր վերջին խաղում 35 միավոր վաստակելուց հետո։ Հետագայում դարձել է Հունաստանի բոլոր ազգային հավաքականների նախագահ և Հունաստանի բասկետբոլի ֆեդերացիայի փոխնախագահ։


== Մրցանակներ և նվաճումներ ==


=== Պրո կարիերա ===
3 × Հունական լիգայի լավագույն ռմբարկու (1964, 1966, 1967)
4 × Հունական լիգայի չեմպիոն (1967, 1969, 1971, 1972)
FIBA եվրոպական ընտրություն (1970)
FIBA- ի 50 մեծագույն խաղացողները (1991)


=== Հունական ազգային թիմ ===
2 × FIBA Եվրոբասկետի լավագույն ռմբարկու (1967, 1969)


== Մահ ==
Կոլոկիտասը մահացել է սրտի կաթվածից 2013 թվականի մարտի 2-ին։


== Ծանոթագրություններ ==


== Արտաքին հղումներ ==
FIBA Profile Georgios Kolokithas
FIBA Profile George Kolokithas
Hellenic Basketball Federation Profile
Ախտիքեն

Ախտիքեն, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռաֆայել Լեան

Ռաֆայել Լեան (պորտ.՝ Rafael Leão, հունիսի 10, 1999(1999-06-10), Ալմադա), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Սպորտինգ Լիսաբոն ===
Լեանը Սպորտինգ Լիսաբոնի ակադեմիայի սան է։ Առաջին հանդիպումը Սպորտինգի երկրորդ թիմի կազմում անցկացրեց 2017 թվականի մայիսի 21-ին՝ փոխարինման Բրագա B-ի դեմ խաղում և գոլի հեղինակ դառնալով այս հանդիպման 89-րդ րոպեին։ Իր պրոֆեսիոնալ դեբյուտը նշեց հոկտեմբերի 12-ին՝ փոխարինման մտնելով Պորտուգալիայի գավաթի Օլեյրենսեի դեմ խաղում և այս խաղում դառնալով գոլի հեղինակ։ Առաջին հանդիպումը Պորտուգալիայի առաջնությունում անցկացրեց 2018 թվականի փետրվարի 11-ին՝ Ֆեյրենսեի դեմ խաղում։ Իր դեբյուտը եվրոպական մրցաշարերում նշեց փետրվարի 22-ին՝ փոխարինման մտնելով Եվրոպայի Լիգայի 1/16 եզրափակչի Աստանայի դեմ խաղում։ Առաջին գոլը Պորտուգալիայի առաջնությունում խփեց մարտի 2-ին՝ Պորտուի դեմ խաղում։ Սպորտինգ Լիսաբոնի կազմում Լեանը անցկացրեց 5 հանդիպում՝ դառնալով 2 գոլի և 1 գոլային փոխանցման հեղինակ։


=== Լիլ ===
2018 թվականի օգոստոսի 8-ին Լեանը ազատ գործակալի կարգավիճակով միացավ Լիլին՝ ակումբի հետ կնքելով 5 տարվա պայմանագիր։ Իր դեբյուտը Լիգա 1-ում նշեց սեպտեմբերի 30-ին՝ փոխարինելով Լոիկ Ռեմիին Օլիմպիկ Մարսելի դեմ խաղում։ Իր առաջին գոլը խփեց հոկտեմբերի 27-ին՝ Կանի դեմ խաղում։ Դեկտեմբերի 16-ին Լեանը գոլի հեղինակ դարձավ Նիմ Օլիմպիկի դեմ խաղում՝ օգնելով իր թիմին հաղթել 3-2 հաշվով։ Դեկտեմբերի 22-ին պորտուգալացին գոլ խփեց Թուլուզի դեմ խաղում, սակայն Լիլը պարտվեց 2-1 հաշվով։ 2019 թվականի փետրվարի 1-ին Լեանը գոլի և գոլային փոխանցման հեղինակ դարձավ Նիսի դեմ խաղում։ Մարտի 31-ին նա գոլ խփեց Նանտի դեմ խաղում։ Լիլի կազմում Լեանը անցկացրեց 26 հանդիպում՝ դառնալով 8 գոլի և 2 գոլային փոխանցման հեղինակ։


=== Միլան ===
2019 թվականի օգոստոսի 1-ին Լեանը 5 տարվա պայմանագիր կնքեց Միլանի հետ։ Ակումբը նրա համար վճարեց 35 միլիոն եվրո։


== Միջազգային կարիերա ==
Լեանը ներկայացրել է Պորտուգալիան բոլոր տարիքային երիտասարդական հավաքականներում։ 2016 թվականին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում։ Պորտուգալիան հաղթեց մրցաշարը՝ եզրափակչում հետխաղյա 11-մետրանոցների հարվածաշարում պարտության մատնելով Իսպանիային։ 2017 թվականի հուլիսին Լեանը մասնակցեց Եվրոպայի Մ19 առաջնությանը` խաղադաշտ դուրս գալով բոլոր 5 հանդիպումներում և դառնալով գոլի ու գոլային փոխանցման հեղինակ։ Պորտուգալիան հասավ մրցաշարի եզրափակիչ, որտեղ 1-2 հաշվով պարտվեց Անգլիային։ 2019 թվականի մայիսին Լեանը Մ20 հավաքականի կազմում մասնակցեց աշխարհի առաջնությանը՝ անցկացնելով 3 հանդիպում և գոլի հեղինակ դառնալով Հարավային Աֆրիկայի դեմ խաղում, իսկ Պորտուգալիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 3-ի դրությամբ


== Նվաճումներ ==


=== Անհատական ===
ՈՒԵՖԱ Եվրոպայի Մ17 առաջնություն. 2015


== Ծանոթագրություններ ==


== Արտաքին հղումներ ==
Լեանի պաշտոնական Տվիտերի էջը
Լեանի պաշտոնական Ինստագրամի էջը
Լեանը transfermarkt-ում
Լեանը soccerbase.com-ում
Լեանը WhoScored.com կայքում
Լեանը Լիլի պաշտոնական կայքում Archived 2018-10-19 at the Wayback Machine.
Լեանը Լիգա 1-ի պաշտոնական կայքում
Լեանը ՈՒԵՖԱ-ի պաշտոնական կայքում
Լեանը Պորտուգալիայի ֆուտբոլի ֆեդերացիայի կայքում
Դրոմ (Էն)

Անվան այլ կիրառումների համար տե՛ս՝ Դրոմ (այլ կիրառումներ)Դրոմ (ֆր.՝ Drom), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Սեյզերիա կանտոնայի կազմի մեջ։ Բուրկ ան Բրեսսայի կոմունա։
INSEE կոդը՝ 01150։


== Բնակչություն ==
2010 թ. բնակչությունը կազմել է 209 մարդ։


== Տես նաև ==
Ֆրանսիայի կոմունաների ցանկը
Ֆրանսիայի շրջաններիցանկը


== Արտաքին հղումներ ==
Վիճակագրության ազգային ինստիտուտ (ֆր.)


== Ծանոթագրություններ ==
Ժաննա Սամարի

Ժաննա Սամարի ( անգլ.՝ Léontine Pauline Jeanne Samary, մարտի 4, 1857(1857-03-04), former 3rd arrondissement of Paris, Փարիզ - սեպտեմբերի 18, 1890(1890-09-18)[…], Փարիզի 1-ին շրջան, Փարիզ), ֆրանսիացի դերասանուհի։ 
Պիեռ-Օգյուստ Ռենուարի շատ կտավների բնորդուհի։


== Կենսագրություն ==
Ծնվել է արվեստագետների ընտանիքում։ Հայտնի դերասանուհի Օգյուստինա Սյուզաննա Բրոհանը եղել է նրա մորական տատը, Ժաննայի հայրը` Լուի Ժակ Սամարին Փարիզյան օպերայի ջութակահար էր, կրտսեր եղբայրը` Անրի Սամարին նույնպես դարձել է դերասան։ 14 տարեկանում Ժաննան ընդունվել է Թատերական արվեստի ազգային բարձրագույն կոնսերվատորիա։ 18 տարեկանում ստացել է իր առաջին մրցանակը։ Նա առաջին անգամ խաղացել է «Տարտյուֆ» պիեսի բեմադրությունում, 1875 թվականին Ֆրանսիայի ազգային հնագույն թատրոն` Կոմեդի Ֆրանսեզում։ Խաղացել է հիմնականում Մոլիերի պիեսներում, մարմնավորելով սպասուհու և սուբրետուհու կերպարները։ 1879 թվականին թատերախմբի հետ միասին հյուրախաղերով հանդես է եկել Լոնդոնում։ 1877-1880 թվականների ընթացքում Պիեռ-Օգյուստ Ռենուարը Ժաննային հաճախ է պատկերել իր կտավներում։
Մահացել է 1890 թվականին որովայնային տիֆից, մահից առաջ գրել է «Շառլոտի համադամները» (ֆր.՝ Les gourmandises de Charlotte) մանկական գիրքը։


== Ստեղծագործունեություն ==


=== Որոշ դերեր թատրոնում ===

Դորինա, Մոլյերի «Տարտյուֆ» (1875)
Մարինատա, Մոլյերի «Սրտմտող սեր» (1876)
Շառլոտա, Մոլյերի «Դոն Ժուան» (1876)
Տուանատ, Մոլյերի «Երևակայական հիվանդը» (1876)
Զարբինետա, Մոլյերի «Սկապենի արարքները» (1877)
Գիշեր, Մոլյերի «Ամֆիթատրոն» (1877)
Լյուսետա, Մոլյերի «Պարոն դը Պուրսոնյակ» (1878)
Լիզետա, Մոլյերի «Այրերի դպրոց» (1879)
Կասիլդա, Վիկտոր Հյուգոյի «Րյուի Բլազ» (1879)
Տիկին դը Կրուազու, Մոլյերի «Վերսալյան էքսպրոմտ» (1880)
Նիկոլ, Մոլյերի «Քաղքենին արքունիքում» (1880)
Մագելոն, Վիկտոր  Հյուգոյի «Արքանն զվարճանում է» (1882)
Էլիզա, Էդմ Բուրսոյի «Նրբագեղ Մերկուրին»


== Ծանոթագրություններ ==


== Արտաքին հղումներ ==
Dictionary of Artists' Models (անգլ.)


== Աղբյուրներ ==
Henry Lyonnet, «Dictionnaire des comédiens français» Vol. 2, Genève : Bibliothèque de la Revue universelle internationale illustrée, [19??] - С. 632.
Կամպոդենո

Կամպոդենո (իտալերեն՝ Campodenno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1465 մարդ (2008), բնակչության խտություն՝ 58 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 38010։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 655547


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բարսեղ Շահպազ

Բարսեղ Շահպազ (հունիս 1883 - 1915), հայ խմբագիր և հասարակական գործիչ։


== Կենսագրություն ==
Բարսեղ Շահպազն ուսումը ստացել է Բոյաջըքյոյի կենտրոնական վարժարանում և շարունակել է Վենետիկի Մուրադ-Ռափայելյան վարժարանում։ Այնտեղ երկու տարի մնալով մերձեցել է և Ավետիս Ահարոնյանի այցելություններից մեկի առիթով մաս է կազմել Հայ Յեղափոխական Դաշնակցություն կուսակցությանը։ Վերադառնալով Պոլիս՝ Միքայել Շամտանջյանի հետ հրատարակել է «Ծաղիկ» թերթը։ 1903 թվականին Մաղաքիա Օրմանյանի դեմ կատարված մահափորձի հետևանքով, երբ ձերբակալվեցին հայ երիտասարդներ, Շահպազը փախել է Եգիպտոս, որտեղ 5 տարի զբաղվել է առևտրով։
Ալեքսանդրիայում հրատարակել է «Կրակ» թերթը (2 համար), «Այլասիրություն և եսասիրություն» գրքույկը, «Մտրակ» կիսամյան և «Հաչյուններ» թռուցիկը։ Սահմանադրության հաստատումից հետո վերադարձել է Պոլիս և հասարակական գործերով ուղևորվել ներքին գավառներ։ Նույն պատասխանատվությամբ մեկնել է Բուլղարիա, այնուհետև՝ Եգիպտոս, որտեղ 1912 թվականին ամուսնացել է և իրավագիտություն սովորելու նպատակով մեկնել է Փարիզ։ Միքայէլ Վարանդյանի հետ հրատարակել է «Պրո Արմենիա» երկշաբաթաթերթը և աշխատակցել է «Հայրենիք» և «Հորիզոն» թերթերին։ Փաստաբանական կրթությունը դեռևս չավարտած, Վիկտոր Բերարը Շահպազին աշխատանք է վստահել, և այդ պատճառով Առաջին համաշխարհային պատերազմի նախօրյակին նա վերադարձել է Պոլիս։
Դարձել է Հայոց ցեղասպանության զոհ։


== Ծանոթագրություններ ==


== Աղբյուրներ ==
Թէոդիկ, Յուշարձան ապրիլ տասնմէկ, Կ․ Պոլիս, 1919, «Արզուման» հրատարակչատուն Archived 2020-07-04 at the Wayback Machine.
Գառնիկ Ստեփանեան, Կենսագրական բառարան, հատոր Գ, գիրք I, Ե., «Խորհրդային գրող», 1990, էջ 164։
(2304) Սլավիա

(2304) Սլավիա (անգլ.՝ Slavia), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 18-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,612967 ա. մ., առավելագույնը մոտենում է 2,2653 ա. մ. հեռավորության վրա և հեռանում 2,9606 ա. մ.։ Արեգակի շուրջ մեկ ամբողջական պտույտ է կատարում 1542,76 երկրային օրվա ընթացքում, իր ուղեծրով շարժվելով միջինում 0,233348 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2304) Սլավիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առվակն

Առվակն, գետ Գեղարքունիքի մարզում, Գայլաձոր գետի ձախ օժանդակը։ Սկիզբ է առնում Վարդենիսի լեռներից և Վարդենյաց լեռնանցքից 2,5 կմ հյուսիս միախառնվում մայր գետին։ Երկարությունը 6,5 կմ է։


== Ծանոթագրություններ ==
Մոր դիմանկար

ՀԽՍՀ ժողովրդական նկարիչ Էդուարդ Իսաբեկյանը մորը՝ Սաթենիկ Ղազարյանցին նվիրված կտավներ է ստեղծել 1943 և 1946 թվականներին, որոնք 1940-ական թվականներին Իսաբեկյանի արվեստում կատարված տեղաշարժերի, «արժեքների վերանայման», ռեալիստական միտումների ուժգնացման և աստիճանական հաստատման մասին վկայող օրինակներ են։ Կտավներն աչքի են ընկնում արդեն տարիքն առած, հոգնաբեկ բարեդեմ կնոջ նկատմամբ հեղինակի առանձնահատուկ՝ որդիական ջերմ սիրո և պատկառանքի զգացումներով։ Իրենց դեղնադարչնագույն, մոխրագույն, կապույտ և կապտականաչ ներդաշնակ երանգներով, պարզ ուրվագծերով, պլաստիկ ծավալներով, կերպարի բնական կեցվածքով և հոգեբանական ինքնամփոփ նկարագրով այդ աշխատանքները շարունակում են կուրբեական ռեալիզմի ավանդույթները։
1943 թվականին ստեղծված «Մոր դիմանկար» աշխատանքը գտնվում է Հայաստանի ազգային պատկերասրահում։

«Մորս դիմանկարը» կտավում մոր կերպարը գրավում է իր հոգևոր ջերմությամբ. մայրը նստած է ձեռքերը ծնկներին, դեմքը՝ մտահոգ։ Կոմպոզիցիան ողողված է դեղնավուն լույսով և նկարչի ստեղծած շագանակագույնի հարուստ երանգները ստեղծում են միասնականություն։
1946 թվականին ստեղծված «Մորս դիմանկարը» աշխատանքը գտնվում է էդուարդ Իսաբեկյան ցուցասրահում։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Տնտեսական անհավասարություն

Տնտեսական անհավասարություն, տնտեսական բարեկեցության տեսանկյունից խմբի անհատների, բնակչության խմբերի կամ երկրների միջև տարբերություն։ Տնտեսական անհավասարության խնդիրը վերաբերում է արդարությանը, արդյունքների և հնարավորությունների հավասարությանը։


== Տնտեսական անհավասարության ցուցանիշներ ==
Բնակչության եկամտի կամ եկամտի անհավասարության տարբերակում
Գույքի անհավասարության կամ հարստության բաց
Սպառման անհավասարություն


== Գնահատման մեթոդներ ==
Ջինիի գործակից
Դեցիլային գործակից՝ եկամուտների տարբերակվածությունը՝ 10 % ամենահարուստ և 10 % ամենաաղքատ ընտանիքների եկամուտների մեջ
Բնակչության ամենաաղքատ/ամենահարուստ խավերի տվյալ մասի մասնաբաժինը ընդհանուր եկամտի/գույքի մեջ
Լոգարիթմական միջին շեղում (MLD)


== Տնտեսական անհավասարության տեսակետների և ուսումնասիրությունների պատմություն ==
Եկամուտների և գույքի անհավասար բաշխումը երկար ժամանակ սխալ չէր համարվում։ Եկամտային անհավասարության խնդրին առաջիններից մեկն անդրադարձել է 15-րդ դարի հումանիստ Մատեո Պալմիերին էր։ «Քաղաքացիական կյանքի մասին» երկխոսության մեջ նշում է, որ հարուստներն ավելի շատ գումար ունեն, քանի որ ավելի տաղանդավոր և աշխատասեր են։ Ընդհանրապես ընդունվում է այն գաղափարը, որ տաղանդն ու քրտնաջան աշխատանքը վարձատրվում են փողով։ Առաջինը, ով մշակել է տնտեսական տեսությունը՝ կասկածելով եկամտի արդար բաշխման վրա՝ Կարլ Մարքսն է։ Վերլուծելով կապիտալի ձևավորումը և շարժումը՝ Կարլ Մարքսը ձևակերպել է վարձու աշխատողներին շահագործման գաղափարը։ Իր աշխատանքի արդյունքներից մեկը մաթեմատիկական բանաձևն էր, որը գնահատում է շահագործման աստիճանը՝ որպես ավելցուկային արժեքի չափի հարաբերակցությունը աշխատանքի արժեքին։ Այլ կերպ ասած, այն ժամանակի այն հարաբերակցությունը, որի ընթացքում աշխատողը արժեք է ստեղծում ուրիշների համար`իր համար աշխատանքի ժամանակին (ստեղծելով իր աշխատավարձի համարժեքը)։
Կարլ Մարքսը կարծում էր, որ կապիտալիստական աշխարհում տնտեսական տարբերակման բարձրացման գործընթացը շարունակվում է. հարուստներն ավելի են հարստանում, աղքատները՝ աղքատանում, իսկ միջին խավը՝ անհետանում։
19-րդ դարի վերջին Վիլֆրեդո Պարետոն բացահայտել է իտալական տնային տնտեսությունների շրջանում եկամտի բաշխման հատուկ կառուցվածքը, որը բնութագրվում էր եկամտի 80% համակենտրոնացում ընտանիքների 20% -ում։ Նա հավատում էր, որ տնտեսական անհավասարության աստիճանը, հարուստ մարդկանց մասնաբաժինը բնակչության շրջանում`մշտական ​​է։
Պիտիրիմ Սորոկինը պնդում է, որ երկար ժամանակահատվածների տնտեսական անհավասարության աստիճանը պետք է տատանվի հայտնի հաստատունի շուրջ։ Ենթադրելով, որ անհավասարության կամ հավասարության աստիճանի չափից ավելի բարձրացումը հավասարապես հղի է ազգային աղետով և ընդվզմամբ։


== Տնտեսական անհավասարության փոփոխությունների պատմություն ==


=== Մինչև 20-րդ դար ===
Անհավասարության առաջացումը կարելի է նկատել մարդու զարգացման վաղ փուլերում։ Անհավասար բաշխումը հանդիպում է նաև այն հասարակությունում, որտեղ ռեսուրսների ավելցուկ կա։
Ըստ Վալտեր Շեյդելի և Սթիվեն Ֆրիզենի գնահատականների, Հռոմեական կայսրությունում եկամտի անհավասարության մակարդակը կազմել է մոտ 0,42 ... 0,44:


== Ծանոթագրություններ ==
Ռադովկա (գյուղ, Կալինովկայի շրջան)

Անվան այլ կիրառումների համար տե՛ս՝ ՌադովկաՌադովկա (ուկրաիներեն՝ Радівка), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Ռադովկա գյուղում բնակվում էր 847 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 475,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիբյու

Անվան այլ կիրառումների համար տե՛ս՝ Տիբյու (այլ կիրառումներ)Տիբյու (ռուս.՝ Слуда-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիշերա գետի ձախ ափին՝ 242 կմ հեռավորության վրա։ Գետի երկարությունը կազմում է 40 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016514
Կոդը ըստ հիդրոլոգիական հետազոտության (ՌԴ) — 103001651
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(2908) Շիմոյամա

(2908) Շիմոյամա (անգլ.՝ Shimoyama), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 18-ին Թոշիմասա Ֆուրութայի կողմից Տոկայիում։
Միջին հեռավորությունը Արեգակից կազմում է 2,978754 ա. մ., առավելագույնը մոտենում է 2,5201 ա. մ. հեռավորության վրա և հեռանում 3,4374 ա. մ.։ Արեգակի շուրջ մեկ ամբողջական պտույտ է կատարում 1877,8 երկրային օրվա ընթացքում, իր ուղեծրով շարժվելով միջինում 0,191713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2908) Շիմոյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միջազգային հարաբերությունները Երկրորդ աշխարհամարտի նախօրեին

1930–ական թվականներին աշխարհի զարգացած տերությունների կառավարող շրջան­ները հակվեցին այն միտմանը, որ արտաքին քաղաքական խնդիրները կարելի է լուծել միայն ուժի դիրքե­րից։ Դա ստիպեց նրանց մեծացնել ռազմական ներուժը և նախապատ­րաստվել աշխարհում իրենց դիրքերի ամրապնդմանն ուղղված պայքարի նոր փուլին։


== Ազգերի լիգա ==
Ազգերի լիգան բարդ մի­ջազգային խնդիրների լուծման փորձ չուներ։ Դա մեծացնում էր անվստա­հությունը Լիգայի հանդեպ։ Էական դեր էր խաղում նաև սոցիալական լարվածությունը, որ բնորոշ էր Եվրոպայի­ և Լատինական Ամերիկայի երկրներին։ Վերսալ– վաշինգտոնյան համա­կարգը արդեն չէր բավարարում ոչ միայն պարտված պետություններին, այլև հաղթող երկրներից Իտալիային, Ճապոնիային և նույնիսկ Մեծ Բրիտա­նիային։ Միջազգային համապարփակ կազմակերպության ստեղծման գաղափարը ծագել էր դեռևս Առաջին համաշխարհային պատերազմի տարիներին։ ԱՄՆ-ի նախագահ Վուդրո Վիլսոնն այն մտցրեց 1918 թվականի հունվարին հռչակած իր «տասնչորս կետերի» մեջ։ Այդպիսի կազմակերպություն հանդիսացավ Ազգերի լիգան, որի կանոնադրությունը հաստատեց Փարիզի խորհրդաժողովը 1919 թվականին հունվարի 28-ին։ Ազգերի լիգայի կանոնադրությունն անմիջապես ստորագրեց 44 պետություն։
Ազգերի լիգայի գլխավոր մարմիններն էին Ասամբլեան, Ազգերի լիգայի Խորհուրդը և Քարտուղարությունը, որոնց մշտական նստավայրը Ժնևն էր։
Ազգերի լիգան կոչված էր լինելու խաղաղություն պահպանող, ագրեսիաները կանխող և միջազգային համագործակցությունն ապահովող կազմակերպություն։ Դրան էին նպատակամղված նրա կանոնադրության գլխավոր հոդվածները։ Այսպես, օրինակ, կանոնադրության 10-րդ ոդվածը հաստատում էր Ազգերի լիգայի անդամ պետությունների տարածքային ամբողջականության փոխադարձ երաշխավորման սկզբունքը։ Այն պահանջում էր անդամ-երկրների ջանքերի միավորում ընդդեմ ագրեսիայի։ Իսկ 16-րդ հոդվածը նախատեսում էր պատժամիջոցների կիրառում ագրեսոր պետության նկատմամբ։ Ընդ որում, կանոնադրությամբ թույլատրվում էր Ազգերի լիգայի միջամտությունը նաև ոչ անդամ երկրների վեճերին։ Սակայն Ազգերի լիգան չարդարացրեց իր վրա դրված հույսերը և դարձավ պայքարի թատերաբեմ Անգլիայի և Ֆրանսիայի, իսկ ապա նաև՝ Գերմանիայի, Իտալիայի, Ճապոնիայի և ԽՍՀՄ-ի համար։
Վերջինիս անհանգստացնում էր աշխարհում իր ֆինանսական դիր­քերի անկումը հօգուտ Ամերիկայի Միացյալ Նահանգներիի։ Վեր­սալ-վաշինգտոնյան համակարգից 1930–ական թվականների սկզբներին շարունա­կում էին «կառչել» մի այն Ֆրանսիան, որը կրկին զգում էր գերմանական վտանգը, և Փոքր Անտանտի (Հարավս­լավիա, Ռումինիա, Չեխոսլովակիա) երկրներն ու Լեհաստանը, որոնք տարածքային ձեռք բերումներ էին ստացել դրա շնորհիվ։
Միջազգային հարաբերություններում առկա էին հետևյալ երեք մի տումները՝

1919–1922 թվականներն ձևավորված աշ­խարհակարգի վերանայում, որի օգ­տին էին հանդես գալիս Գերմանիան, Իտալիան և Ճապոնիան,
Վերսալ–վաշինգտոնյան հա­մակարգը պահպանելու ձգտում, որի հետևորդներն էին Ֆրանսիան և Արևելյան Եվրոպայի նրա դաշնա­կիցները,
առաջին և երկրորդ խմբի միջև ճկուն կերպով մանևրելու ձգտումը, որի հետևորդներն էին Մեծ Բրիտա­նիան, ԽՍՀՄ–ը և շատ այլ երկրներ։ Ամերիկայի Միացյալ Նահանգները գերադասում էր մեկուսացման քաղաքականություն։


== Գրականություն ==
Համաշխարհային Պատմություն 11-րդ դասարան
(6308) Էբիսուզակի

(6308) Էբիսուզակի (անգլ.՝ Ebisuzaki), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 17-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 3,156963 ա. մ., առավելագույնը մոտենում է 2,6295 ա. մ. հեռավորության վրա և հեռանում 3,6844 ա. մ.։ Արեգակի շուրջ մեկ ամբողջական պտույտ է կատարում 2048,81 երկրային օրվա ընթացքում, իր ուղեծրով շարժվելով միջինում 0,175711 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6308) Էբիսուզակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրյուկի (գյուղ, Պավլովսկի շրջան)

Կրյուկի (ռուս.՝ Крюки), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոթա

Սոթա  (ֆր.՝ Sotta), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Գրան Սյուդ կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A288։


== Բնակչություն ==
Համայնքի բնակչությունը 2008 թվականին կազմում էր 886 մարդ։


== Տնտեսություն ==
2007 թվականի տվյալներով 524 աշխատունակ տարիքի մարդկանցից (15-64 տարեկան) 357-ը տնտեսապես ակտիվ էին, 167-ը անգործունակ (ակտիվության ցուցանիշը 68,1 %, 1999 թվականին եղել է՝ 61,3 %)։ 357 աշխատունակ բնակիչներից 322-ը աշխատում էին (181 տղամարդ և 141 կին), անաշխատանք էին 35-ը (11 տղամարդ և 24 կին)։ 167 անգործունակ մարդկանցից 36-ը աշակերտներ կամ ուսանողներ են, 49-ը թոշակառու, 82-ը անաշխատունակ էին այլ պատճառներով։
2008 թվականին կոմունայում հաշվվել են 356 հարկատու տնտեսություններ, որտեղ ապրել է 778 մարդ։ Միջին եկամուտը մեկ մարդու հաշվով կազմել է 17 899 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սոթա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-07 
«Սոթա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Բիզ Միներվուա

Բիզ Միներվուա (ֆր.՝ Bize-Minervois), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1061 մարդ, բնակչության խտությունը` 51.01 մարդ/կմ²։ Բնակավայրը զբաղեցնում է 20.80 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 90 կմ արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 628 աշխատունակ (15-64 տարեկան) բնակիչ, որոնցից ակտիվ էին 402-ը, իսկ ոչ ակտիվները` 226։ Ակտիվության ցուցանիշը կազմում է 64,0 %։ 402 աշխատունակ մարդկանցից աշխատել է 349 անձ (186 տղամարդ և 163 կին)։ Գործազուրկ են եղել 53 անձ (28 տղամարդ և 25 կին)։ 226 անաշխատունակներից 59-ը եղել են աշակերտներ կամ ուսանողներ, 105-ը` թոշակառուներ, իսկ 62-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարիբյան Նիդերլանդներ

Կարիբյան Նիդերլանդներ, կղզիների խումբ Կարիբյան ծովում, որոնք պատկանում են Նիդերլանդներին։ Թագավորության երեք համայնք-երկրներն են Բոնեյրեն, Սաբան և Սինտ Էվստատիուսը։ Այդ կղզիները կոջվում են նաև ԲԵՍ կղզիներ։ Պաշտոնական լեզուն համարվում է հոլանդերենը 3 համայնք-երկրներում էլ, անգլերենը` Սաբայում և Սինտ Էվստատիուսում, իսկ պապիամենտուն Բոնեյրեում։


== Ծանոթագրություններ ==
Վալմոխադո

Վալմոխադո (իսպ.՝ Valmojado) համայնք Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայի  Լա Սագրա շրջանում։ Տարածքը՝ 26 կմ2, բնակչությունը` 4026 մարդ (2010 թվականի տվյլաներով)։ Պրովինցիայի վարչական կենտրոնից գտնվում է 44 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Diputación de Toledo
Լի Կյու Հան

Լի Կյու Հան (օգոստոսի 4, 1980(1980-08-04), Հարավային Կորեա), հարավկորեացի դերասան։ Նրա առաջնախաղը տեղի է ունեցել 1998 թվականին, բայց հանդիսատեսի ուշադրությունը առաջին անգամ գրավել է 2005 թվականին, Իմ սիրելի Սամ Սուն ռոմանտիկ կատակերգությունում, խաղալով գլխավոր հերոսուհու նախկին ընկերոջ դերը։ Ավելի ուշ նա խաղում է ավելի բարձր մակարդակի երկրորդական դերեր Ինչպես որ լինի, թող լինի (2007), Ժպիտ, Դու (2009) և Սիրուն բոլորն են ենթարկվում (2010) հեռուստասերիալներում։ Դրանից հետ Լին գլխավոր դերեր է կատարում Հարսանիքի գծապատկեր (2012), Ընտանիքի ծնունդ (2012) և Միայն սեր (2014) հեռուստատեսային դրամաներում։ Մասնակցությունը վարիետե-ռեալիթի շոուերին, ինչպիսին է 2015 թվականի Իրական տղամարդ շոուի 2-րդ եթերաշրջանը, նրան ավել մեծ ճանաչում բերեցին։ Նա նաև հայտնի է Բակ Սոկի դերով 2015–2016 թվականների Ես սիրեցյալ ունեմ դրամա սերիալում։


== Ֆիլմագրություն ==


=== Հեռուստասերիալներ ===


=== Ֆիլմ ===


=== Վարիետե շոու ===


=== Երաժշտական տեսահոլովակներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Lee Kyu-han Family Actors Entertainment-ում
Lee Kyu-han Fan Cafe Daum-ում
Lee Kyu-han Internet Movie Database կայքում
Նիժնի Ալիշտան

Նիժնի Ալիշտան (ռուս.՝ Нижний Алыштан, բաշկիրերեն՝ Түбәнге Алаштан), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանսպերմիա

Պանսերմիա (հին հունարեն՝ πανσπερμία), հիպոթեզ տիեզերքում կենդանի էակների սաղմերի համատարածվածության վերաբերյալ։


== Նկարագրություն ==
Այս վարկածի էությունն այն է, որ իբր Երկրի վրա կյանքը ծագել է Տիեզերքում ցրված կյանքի սաղմերի՝ սպորների, ծաղկափոշու, միկրոօրգանիզմների առկայության շնորհիվ, որոնք երկնաքարերի կամ տիեզերական փոշու միջոցով թափանցել են Երկիր։ Այս տեսությունը ստացել է պանսպերմիա անունը, այսինքն «ամենուրեք կյանք»։


== Վարկածի առաջացումն ու զարգացումը ==

Այս վարկածն առաջարկվել է 1895 թվականին շվեդացի ֆիզիկոս Սվանտե Ավգուստ Արենիուսի կողմից։ Նա գտնում էր, որ կյանքը Երկրի վրա անօրգանական նյութերից չի առաջացել, այլ բերվել է այլ մոլորակներից։ Դրա հետ կապված հարցեր էին առաջանում, օրինակ, թե ինչպես է հնարավոր այդպիսի անցումը մի մոլորակից մեկ այլ մոլորակ։ Պատասխանները որոնում և գտնում էին ֆիզիկայի օրենքներում։ Հ․ Հելմհոլցը, Գ․ Ռիխտերը, Ջ․ Թոմսոնը, Պ․ Պ․ Լազարևն առաջինը պաշտպանեցին այդ հայացքները։ Սակայն այս վարկածն ուներ բազմաթիվ հակառակորդներ, որոնք ենթադրում էին, որ Տիեզերքում փոխադրվելու ժամանակ կենդանի օրգանիզմներն կոչնչանային ուլտրամանուշակագույն ճառագայթների ազդեցության տակ, ինչպես նաև խիստ շիկանալուց և չէին կարող հասնել Երկրի մակերևույթ։
Ժամանակակից լաբորատոր հետազոտությունները հաստատում են կենդանի օրգանիզմների բարձր կայունությունն անբարենպաստ ազդեցությունների՝ մասնավորապես ցածր ջերմաստիճանի նկատմամբ։ Սպորները և բույսերի սերմերը չեն ոչնչանում և չեն կորցնում իրենց կենսական հատկություններն անգամ հեղուկ թթվածնի և ազոտի մեջ գտնվելիս։ Օրինակ՝ պարզվել է, որ բակտերիաների սպորները -243-ից մինչև 140 աստիճան տատանումների դեպքում 1000 տարվա ընթացքում չեն կորցնում իրենց կենսունակությունը։
Կարծիք կար նաև, որ կյանքի մանրագույն սաղմերը կարող էին տիեզերական տարածքում վիթխարի արագությամբ տեղափոխվել լույսի ճնշման տակ և հասնել Երկիր։ Այդ վարկածի կողմնակիցներից էր ռուս գիտնական Վ․Վերնադսկին։
Պանսպերմիայի տեսության ժամանակակից կողմնակիցներն այն կարծիքին էին, որ կյանքը Երկրի վրա առաջացել է պատահաբար կամ միտումնավոր՝ տիեզերական եկվորների միջոցով։
Սակայն, եթե նույնիսկ պանսպերմիայի վարկածն ընդունելի համարենք, այն չի կարող լիարժեք պատասխանել կյանքի ծագման հարցին ընդհանրապես, այլ միայն պատասխանում է այն հարցին, թե ինչպես է կյանքը Երկիր տեղախովել այլ մոլորակներից։ Իսկ ինչպես է առաջացել կյանքը այլ մոլորակների վրա։


== Պատկերասրահ ==
Վաշինգտոն Իրվինգ

Վաշինգտոն Իրվինգ (անգլ.՝ Washington Irving, ապրիլի 3, 1783(1783-04-03)[…], Նյու Յորք, Նյու Յորք, ԱՄՆ - նոյեմբերի 28, 1859(1859-11-28)[…], Թառիթաուն, Վեստչեստեր շրջան, Նյու Յորք, ԱՄՆ), ամերիկյան ռոմանտիկների առաջին սերնդի արձակագիր, ում հաճախ բնորոշում են «Ամերիկյան գրականության հայր» պատվանունով։ Նրա լավագույն գործերից են համարվում «Ռիփ Վան Վինկլ» և «Քնկոտ հովտի լեգենդը» վիպակները։


== «Նյու Յորքի պատմությունը» գիրք ==
1809-ին Իրվինգը հրատարակում է իր առաջին խոշոր գիրքը՝ «Նյու-Յորքի պատմությունը»։ Այստեղ Իրվինգը ձգտում է վերաստեղծել և իդեալականացնել անցյալ դարը։ Գիրքը հագեցած է բարի ու մեղմ հումորով, երբ վերաբերում է շարքային քաղաքացիներին, և թունոտ երգիծանքով, երբ ուղղվում է Նյու-Յորքի քաղաքապետերին։ Նրանցից մեկին Իրվինգը պատկերել է Պիտեր Պնդաճակատ անվամբ։ Այս նահանգապետը աչքի է ընկնում այնպիսի պնդաճակատությամբ, որ մինչև անգամ Նյու Յորքը պաշարողների գնդակները ի վիճակի չէին ճեղքել նրա գլուխը։ Մի այլ կառավարիչ, ընդհակառակը, այնքան թեթևակշիռ է և երերուն, որ մի օր անհետանում է իր ծխամորճի ծխի հետ։ «Նյու-Յորքի պատմությունը» գիրքը հայտնի դարձրեց Իրվինգի անունը։


== Ծանոթագրություններ ==